NaiveNeuron/SloPal huggingface dataset:
P. Csáky, podpredseda vlády SR: (2005-05-19):
K téme alebo k situácii vo Veľkých Kapušanoch sa neviem vyjadriť v tejto chvíli, ospravedlňujem sa. Ja som to neoveroval, tú situáciu. Ale beriem na vedomie, že do určitej miery modifikujete vlastný postoj tým, že ste tu deklarovali a deklarujem to aj ja, že ani vy, ani ja nemáme záujem na tom, aby tu vznikol akýkoľvek problém národnostný a de facto nepovažujete už ani vy a predpokladám, že ani ostatní ctení poslanci a poslankyne, ktorí položili túto otázku, tento problém za problém národnostný. Súhlasím s vami aj v tom, že meritum tejto veci je posudzovanie celého procesu z hľadiska dodržiavania zákonov. Myslím si, že aj mestská samospráva v Komárne a dúfam, že aj Matica Slovenská si uvedomuje, že v právnom štáte zákony platia pre každého. Môžeme sa pohybovať spolu jedine v intenciách platných zákonov Slovenskej republiky. Ubezpečujem vás, že z mojej strany a zo strany vlády Slovenskej republiky takýto postoj bude vždy konzistentný. Ďakujem pekne, pán predsedajúci.
Krajniak, Milan, poslanec NR SR (2016-11-25):
Vážený pán podpredseda, vážené dámy a páni, pred mesiacom som tu v rozprave k zákonu, kde sa upravoval boj proti extrémizmu, pani ministerku Žitňanskú veľmi kritizoval, dnes musím pani ministerku pochváliť a robím to rád. Robím to rád, lebo si myslím, že ten kompromisný návrh o strope a limite poplatkov pre exekútorov pomôže naozaj podľa môjho odhadu aktuálne hneď, nielen do budúcnosti, ale v tomto aktuálnom stave minimálne 100-tisíc ľuďom na Slovensku. A, samozrejme, z dlhodobého hľadiska aj ďalším, ktorí budú znášať ťarchu exekúcie. Keď som prišiel ako nový poslanec do tohto parlamentu, tak som si dal iba jeden malý cieľ, že chcel by som aspoň jednu vec presadiť, v ktorej pomôžeme reálnym ľuďom a reálne im uľahčíme. Ak by tento kompromisný pozmeňovací návrh, ktorý vlastne podpísali poslanci všetkých klubov Národnej rady, prešiel, tak naozaj bol by som rád, pretože by som mal veľmi dobrý pocit, že som tu v tomto parlamente nebol zbytočne. Chcem sa ešte raz poďakovať poslancom z klubov OĽANO, SaS, MOST, SMER – sociálna demokracia aj SNS, aj nezaradeným poslankyniam, že tento pozmeňovací návrh podporili, podpísali, a pani ministerke za ústretovosť a konštruktívnosť. Ďakujem pekne.
Valocký, Jozef, poslanec NR SR (2017-11-29):
Nech sa páči, môžeme hlasovať, pán predsedajúci.
Danko, Andrej, predseda NR SR (2018-05-09):
Pán poslanec Kaliňák.
Hatráková, Katarína, poslankyňa NR SR (2022-09-30):
Ďakujem pekne, pán predsedajúci. Pán kolega Dostál, asi by mi tie dve minúty nestačili, takže ja len v bodoch. Po prvé týrané nie sú len ženy, ale aj muži. Po druhé diskusia v tejto téme beží 20 rokov, som jej účastníkom, čiže neviem, že či nejak ďalšia vyrieši tieto vaše otázniky. My dvaja sme sa o tom mnohokrát a nestretneme sa, pretože vychádzame každý z úplne iného základu, ja zo svojej skúsenosti a z komunikácie s klientami, vy zo svojich predstáv o tejto problematike. A tretí moment je, že... neviem, či existuje, na to by možno mohli dať odpoveď právnici, ťažšia agenda, ako je rodinnoprávna, pretože človek je vzťahová bytosť, tie základné vzťahy, z ktorých vychádzame, je, je rodičovský vzťah a partnerský vzťah a tie, všetci túžime po tom, aby boli podčiarknuté láskou, dôstojnosťou, dôverou, a to sa strašne ťažko dáva do písmenok zákona. Takže myslím, že všetko, čo na tejto pôde vymyslíme, bude do veľkej miery nedokonalé, ale snažíme sa v tejto chvíli aspoň zlepšiť tú existujúcu strašidelnú situáciu pre tie malé deti, ktoré sa dostanú do systému. Ďakujem pekne.
P. Paška, predseda NR SR: (2008-05-14):
Dámy a páni, vyhlasujem 5-minútovú prestávku a o 17.30 hodine budeme pokračovať v rokovaní v prvom čítaní o návrhu poslancov Národnej rady Slovenskej republiky Ivana Mikloša a Lucie Žitňanskej na vydanie zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov . (Prestávka.) (Po prestávke.)
Přidal, Alojz, poslanec NR SR (2011-04-05):
S odporúčaním gestorského výboru schváliť.
Bugár, Béla, podpredseda NR SR (2016-11-23):
Nech sa páči, pán poslanec Baláž, môžte reagovať na faktické poznámky.
Šeliga, Juraj, podpredseda NR SR (2020-03-25):
Ďakujem. Ďalší v rozprave vystúpi pán poslanec Kuffa, nech sa páči.
Blahová, Natália, poslankyňa NR SR (2020-02-20):
Ďakujem veľmi pekne. Ďakujem ti, Jozef Rajtár, za tvoj, za tvoj príspevok. Ja pevne verím, že občania Slovenska ak doteraz nevedeli o tom, čo si si vytrpel, tak teraz aspoň malú odrobinku, malý čriepok toho počuli, čo si musí slušný politik a slušný človek preskákať na tomto našom Slovensku. Čo si musí preskákať človek, ktorý sa nechce podvoliť tejto mafiánskej smečke, ktorá si tu sprivatizovala tento štát, ktorá ho ukradla, ukradla ho dôchodcom, ukradla ho deťom, ukradla ho rodinám. A slušný človek, slušný človek, ktorý to robí, čo má každý slušný človek robiť, poukazuje na tie hnusné zlodejiny, na tie nechutné svinstvá, ktoré tu po tejto mafiánskej zberbe zostávajú, tak slušný človek sa stane pre slovenskú politiku ne-po-hod-lný. Nepohodlný. Takže toto sa stane slušnému človeku. A táto Národná rada, koľko má takých ľudí, ako je Jozef Rajtár, ktorý sa takmer nechal zabiť kvôli vám, ktorí sa správate ako prasce vo vlastnom chlieve, žijete v štáte, ktorý živia ľudia svojou vlastnou prácou? Vy sa nehanbíte, že takýto slušný človek takmer príde o život? Vy sa nehanbíte, že ste ho vystavili mafiánom? Hanbite sa! Vy by ste mali chodiť po kanáloch. Nie niekomu tu núkať nejaké dôchodky po dvanástich rokoch vášho bačovania, aby slušný človek sa dobýjal do parlamentu a aby jeho život, jeho rodina, jeho malé deti boli ohrozované bandou, ktorú chránite. A vy sa nehanbíte deväť dní pred ukončením vášho volebného obdobia prísť s návrhom, hovoriť niečo dôchodcom? To je maximálna hanba, ostuda a fuj.
Csicsai, Gabriel, poslanec NR SR (2015-09-17):
Ďakujem, pani podpredsedníčka. Predovšetkým ďakujem za odpoveď, pán minister. Problémom celej otázky, čo ste aj potvrdili, je, že malé a stredné podniky nezvýšili ten počet počas posledných rokov. A myslím si, že to je najväčší problém vôbec Slovenska, že polarizuje sa pole podnikania, že sú obrovské podniky a práve to gro, čo by malo tvoriť chrbtovú kosť slovenskej ekonomiky, malé a stredné podniky jednoducho sú v minimálnom počte. Aj sám ste povedali, že viac-menej živnostníci sa pretransformovali na eseročky presne kvôli tomu, lebo vaša vláda urobila len také opatrenie, že pre nich sa neoplatí byť malými živnostníkmi. Ale celkový počet tých malých a stredných podnikov nie sa zvyšuje, ale práveže klesá. To znamená, že celkové prostredie malého a stredného podnikania sa zhoršuje na Slovensku posledné roky. A v tom vidím obrovský problém. Žiaľ, ste mi to len potvrdili, takže nevyvrátili. Ale zároveň chcel by som vám ešte položiť jednu otázku. A tá sa týka predovšetkým daňových licencií. Disponuje už výsledkami ministerstvo hospodárstva z toho, aký má vplyv zavedenie daňových licencií na malých podnikateľov a či neplánuje prehodnotiť túto daňovú licenciu, tento zákon, nejakým spôsobom, lebo v každom prípade môžeme sa o tom rozprávať, koľko chceme, ale pôsobí to negatívne na malé a stredné podnikanie. Ďakujem.
J. Baška, minister obrany SR: (2009-10-27):
A čo sa týka zúčastňovania, tak ministerstvo obrany sa bude zúčastňovať naozaj iba pri tých stavebných povoleniach, kde má svoje objekty alebo sú tie, ktoré susedia s objektmi v niektorých tých mestách alebo v tých posádkach, v ktorých sú dislokované naše vojenské útvary a naše posádky. Toľko asi k tomu, čo ste vy predniesli v rozprave. Ďakujem.
Poliačik, Martin, poslanec NR SR (2015-03-12):
Ďakujem za podporu potreby reformy cudzineckej politiky a polície zo strany poslanca Gála. A k poslancovi Mikloškovi, ono, myslím si, že nie je úplne správne, aby sme posudzovali nutnosť pomoci podľa konfesného, podľa konfesného vyznania. Ono častokrát tí utekajúci a tí utečenci sú v rovnakom ohrození života, buď z dôvodu, že kresťan uteká pred moslimom, ktorý si islam vykladá mylne, alebo moslim uteká pred moslimom, ktorý si ho vykladá inak. Ono koniec koncov, keď sa pozrieme na praktiky hnutia ISIS, tak tam v zásade čokoľvek im padne do rúk, tak má problém. Buď sú to nehodní moslimovia, alebo sú to ľudia iného vierovyznania, alebo sú to ľudia bez vyznania. V zásade, keď je niekto tak choro nastavený ako títo ľudia, tak tí, ktorí pred nimi utekajú, majú rovnaký problém bez ohľadu na to, akého sú vierovyznania. A myslím si, že keď už ideme, keď by sme chceli, nemyslím si, že ideme, ale ak by sme chceli reformovať azylovú politiku, tak máme skúmať úroveň utrpenia toho konkrétneho človeka a situáciu, z akej sa k nám dostal, bez ohľadu na to, či je to prenasledovaný moslim, kresťan alebo ktokoľvek iný. Ďakujem.
Škripek, Branislav, poslanec NR SR (2024-02-23):
Ďakujem za slovo. Ja ďakujem za tento návrh, ale aj vaše vystúpenia, kolegovia, k tomuto, lebo je treba zdôrazniť, že je to taká historická nespravodlivosť nás, našej spoločnosti tu na Slovensku, že sa nechováme spravodlivo k ženám, ktoré starajú o rodiny, že my to oceniť nevieme. Naše ženy, tie zodpovedné, dobré, tie, ktoré sa starajú o rodiny, predsa odvádzajú za celý život množstvo nezaplatenej práce, ktorú nijak nevieme zohľadniť. A ani sa nad tým nerozmýšľa za tie dlhé roky keď len našej samostatnosti tejto novodobej, že ako im naozaj prejaviť úctu a poďakovanie za to množstvo hodín odsedených pri chorých rodinných príslušníkoch, za to množstvo hodín, za obrovské, nesmierne množstvo práce, starostlivosti o všetko, čím rodina má žiť, existovať. A ony to robia nezištne, obetavo a koľkokrát, keď kvôli tomu nemajú prácu, ešte im je aj ukrátené na dôchodku a ako staré ženy veľakrát strádajú alebo proste nemôžu žiť dôstojným spôsobom života, hoci vytvorili pre spoločnosť obrovské hodnoty. A je zarážajúce, že to za celé roky v tejto sále sme nedokázali lepšie vymyslieť, a tak ja dúfam, že a pretože za posledných pár rokov je tu niekoľko takých iniciatív zmeniť to, tak dúfam, že sa to podarí nejakým spôsobom. Ďakujem aj za tieto návrhy, ktoré teraz sú a možno bude treba ešte pár vecí dobre dopracovať, ale predovšetkým zdôrazniť na Slovensku tento druh myslenia, že je potrebné oceňovať ženy, ktoré sa nezištne starajú obrovským spôsobom o rodiny, o naše zázemie a aj o dobro a úspech mužov, ktorí jednoducho omnoho viac sa venujú svojej práci ako profesii.
Paška, Pavol, predseda NR SR (2014-09-09):
Pán poslanec Mikloško.
M. Hort, podpredseda NR SR: (2008-09-16):
Nech sa páči, pán spravodajca, máte slovo.
Pellegrini, Peter, predseda NR SR (2015-03-12):
Ďakujem veľmi pekne. Teraz vás poprosím, pán predseda vlády, aby ste v limite pätnásť minút odpovedali na vám adresované otázky podľa vyžrebovaného poradia. Prvú otázku položil pán poslanec Ľuboš Martinák a znie: „Vážený pán premiér, mohli by ste nám objasniť rozhodnutie Krajského súdu v Bratislave vo veci súdneho sporu medzi Slovenskou republikou a Slovenskými elektrárňami?“ Nech sa páči.
Bugár, Béla, podpredseda NR SR (2018-02-06):
Prezentujme sa a hlasujme.
Laššáková, Jana, podpredsedníčka NR SR (2012-10-26):
Na vystúpenie pána poslanca jeden pán poslanec s faktickou poznámkou, pán poslanec Martvoň. Končím možnosť prihlásiť sa s faktickými poznámkami. Nech sa páči, pán poslanec.
Pellegrini, Peter, podpredseda NR SR (2020-07-08):
Pán poslanec Valášek. (Povedané súbežne s rečníkom.)
Grendel, Gábor, podpredseda NR SR (2020-09-02):
Ďakujem pekne, pán minister. Dávam slovo spravodajkyni, ktorú určil navrhnutý gestorský výbor pre zdravotníctvo, pani poslankyni Anne Záborskej.
Kubovič, Pavol, poslanec NR SR (2011-02-09):
Ďakujem. Pán Kolesík, keď vám dochádzajú argumenty, tak viete jedine urážať, to je všetko, na čo sa zmôžete. Ja nebudem skúmať vašu minulosť a vaše postoje, lebo mi to za to nestojí v tejto chvíli. Pán Jarjabek, ja s vami súhlasím. Veď hrajme slovenskou kartou a urobme všetko pre to, aby napr. aj to, čo je samozrejme úplne prirodzené, že v každom zákone každej republiky o štátnom získaní, nadobudnutí štátneho občianstva, sú trvalé väzby k národu ako je zamestnanie, ako je proste podnikanie a podobne, ktoré tu napr. aj v tom návrhu pána Matoviča sú, aby sa objavili v maďarskom zákone. Treba urobiť pre to maximum. Ja s vami súhlasím, to by mala byť naša slovenská karta, s ktorou by sme mali hrať, o tom som presvedčený. A na to konto naviažem na to, čo hovoril pán poslanec Číž. Veď pán poslanec, vy ste boli vo vláde, teraz sa už chcete hrať, že ste v opozícii, ale ja to nechcem deliť takto. Ja naozaj som presvedčený o tom, a to zase teraz naviažem na to, čo spomínal pán Blanár, keď to nevieme dosiahnuť v bilaterálnych rokovaniach s maďarskou delegáciou, keď to nevieme dosiahnuť a vždy, keď túto tému otvoríme, tak oni jednoducho sa správajú, akože nechcú počuť, tak urobme niečo preto, aby to dopadlo tak, ako Maďarsko dnes musí meniť zákon, ktorý je, mediálny zákon, kde jednoducho argumentmi jasne bolo poukázané na nesprávnu legislatívu, ktorú prijali a sú donútení európskymi inštitúciami tieto zákony zmeniť. Veď poďme touto cestou, ja nič iné vám nenavrhujem a poďme touto cestou spoločne. To je pre nás spoločné riešenie.
P. Paška, predseda NR SR: (2009-12-02):
(Hlasovanie.) 132 prítomných, 3 boli za, 85 proti, 43 sa zdržalo, 1  nehlasoval. Bod sme neschválili.
Pčolinský, Peter, poslanec NR SR (2019-02-12):
Ďakujem pekne. Ja poznám veľmi veľa ľudí, ktorí majú problém s alkoholom. Chvalabohu, mne nikdy alkohol nechutil. Čiže nerozumiem tomu napríklad, že viete veľmi dobre, že dnes mladí ľudia majú problém sa zabaviť bez toho, aby tam alkohol bol. Jednoducho to je fakt. Mladí ľudia sa dostanú k alkoholu v pomerne skorom veku. Bavíme sa o siedmakoch, ôsmakoch na základných školách, ktorí po škole, po víkendoch nemajú problém ten alkohol konzumovať. Čiže jedna otázka, je namieste otázka, ako sa k tomu alkoholu dostanú a kde je tá prevencia zo strany štátu a rodičov. Treba si priznať, že aj tí rodičia sú častokrát k tomu slepí a hluchí a tvária sa, že problém nie je. Druhá vec je, dobre si spomínala, že vplýva na to aj okolie, vplýva na to aj nejaká komunita, v ktorej sa alkoholik pohybuje. Ja môžem povedať, a teraz bez nejakých emócií, veľmi dobre poznáme, akým spôsobom sú častokrát vystavovaní tejto závislosti ľudia v rómskych osadách. Ja týchto ľudí poznám veľmi dobre a ten alkohol je tam na dennodennom poriadku. Čiže tam tiež je namieste otázka, prečo sa ľudia, ktorí ledva vyžijú z nejakej sociálnej dávky, dostanú k tomu alkoholu. Tento návrh zákona podporíme, len ja mám obavu, že tento návrh zákona nevyrieši ten zásadný problém, ktorý tu je. Trebalo by ísť ešte ďalej, ešte prísnejšie, lebo treba si uvedomiť, že alkohol je najrozšírenejšia droga na svete, ktorá má na svedomí najviac úmrtí na svete. Alkohol je droga číslo jedna na celom svete. Ďakujem.
Šimečka, Michal, podpredseda NR SR (2024-02-23):
Pán poslanec Krajčí s reakciou.
Žiga, Peter, podpredseda NR SR (2024-05-21):
Prezentujme sa a hlasujme. (Hlasovanie.) 132 prítomných, 53 za, 79 proti. Návrh sme neschválili. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Švejna, Ivan, poslanec NR SR (2014-06-05):
Ďakujem. Tak prvá poznámka, Martin, ako čo sa týka Jula Brocku, netreba byť osobný. Ja som ho osobne požiadal spolu s Mihálom, aby čo najviacej skrátil to vystúpenie, pretože pán Mihál dneska, ako vidíte, ráno nemôže a chcel vystúpiť, a my sme si to argumentovali proste. A musím povedať, že aj tí, ktorí uznávate pána Mihála, mi dali za pravdu. Druhá vec, diskusia dlho. Tak každý vie, ako to prebiehalo minulý týždeň na sociálnom výbore, kde ste doniesli úplne nový výpočet dôchodkov a ste to tam len rozdali. Ja ako sa nebudem k tomu vyjadrovať, ak toto považujeme za dlhú diskusiu o vzorci, čo je taký dôležitý. No a tretia, čisto technicky, aby bolo jasné akože odborne, otázka: koľko ľudí v roku 2015, ktorí pôjdu do dôchodku, budú si môcť čerpať programový výber?
Přidal, Alojz, poslanec NR SR (2013-03-26):
Vážený pán predseda, v rozprave vystúpili dvaja poslanci. Nepredložili žiaden návrh. Dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku predložený návrh zákona prerokovať v druhom čítaní.
P. Hrušovský, predseda NR SR: (2003-12-04):
Páni poslanci, pred záverečným hlasovaním vyhlasujem päťminútovú prestávku, o ktorú ma požiadali 4 poslanecké kluby. Päťminútová prestávka pred hlasovaním. (Prestávka.) (Po prestávke.)
Žiak, Miroslav, poslanec NR SR (2020-03-25):
Ďakujem za slovo. Pán poslanec Mazurek, je len taká malá technikália. Toto je minister práce, sociálnych vecí a rodiny a to, čo vy ste rozprával, to má v kompetencii ministerstvo hospodárstva. To len tak, aby ste nabudúce smeroval tú vašu poznámku tam, kde patrí.
Gröhling, Branislav, poslanec NR SR (2017-06-20):
Vážený pán predsedajúci, prosím vás, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Laššáková, Jana, podpredsedníčka NR SR (2014-03-21):
Páni poslanci.
M. Hort, podpredseda NR SR: (2010-01-20):
A dávam slovo pánovi poslancovi Milanovi Urbánimu.
B. Bugár, podpredseda NR SR: (2001-09-04):
Nech sa páči, pán poslanec. Ľ. Andrassy, poslanec: Ďakujem veľmi pekne, pán predsedajúci. Kolegyne, kolegovia, návrh skupiny poslancov Národnej rady na vydanie zákona, ktorým sa mení a dopĺňa zákon Národnej rady č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov (tlač 936), predseda Národnej rady navrhol Národnej rade rozhodnutím č. 1034 z 20. marca 2001 na prerokovanie ústavnoprávnemu výboru, výboru pre financie, rozpočet a menu, výboru pre hospodárstvo, privatizáciu a podnikanie, výboru pre verejnú správu, výboru pre ľudské práva a národnosti a výboru pre kultúru a médiá. Za gestorský výbor predseda parlamentu navrhol Výbor Národnej rady pre kultúru a médiá. Vystúpiť na dnešnej schôdzi Národnej rady k uvedenému návrhu skupiny poslancov ma určil výbor pre kultúru a médiá svojím uznesením č. 255a z 15. mája 2001 a v súlade s § 73 ods. 1 zákona o rokovacom poriadku podávam v prvom čítaní spravodajskú správu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona o rokovacom poriadku, ako i náležitosti určené v legislatívnych pravidlách. To znamená, že návrh zákona obsahuje paragrafové znenie a dôvodovú správu. Ďalej konštatujem, že zo znenia návrhu je zrejmé, čo sa ním má dosiahnuť. Všeobecná časť dôvodovej správy obsahuje vyjadrenie súladu návrhu zákona s Ústavou Slovenskej republiky v súvislosti s inými zákonmi a medzinárodnými zmluvami, zhodnotenie súčasného stavu a hospodárske a finančné dosahy na štátny rozpočet. Osobitná časť dôvodovej správy obsahuje odôvodnenie jednotlivých ustanovení. A návrh zákona takisto obsahuje doložku o zlučiteľnosti s právom Európskej únie, ktoré spĺňa predpísané náležitosti. S ohľadom na oprávnenia, ktoré pre mňa ako spravodajcu vyplývajú, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. Súčasne odporúčam v zmysle § 74 ods. 1 zákona o rokovacom poriadku a v súlade s rozhodnutím predsedu Národnej rady č. 1034 z 20. marca 2001 prideliť návrh skupiny poslancov na vydanie zákona, ktorým sa mení a dopĺňa zákon Národnej rady č. 241/1993 Z. z. o štátnych sviatkoch, dňoch pracovného pokoja a pamätných dňoch, v druhom čítaní na prerokovanie týmto výborom: ústavnoprávnemu výboru, výboru pre financie, rozpočet a menu, výboru pre hospodárstvo, privatizáciu a podnikanie, výboru pre verejnú správu, výboru pre ľudské práva a národnosti a výboru pre kultúru a médiá. Za gestorský výbor navrhujem v súlade s citovaným návrhom predsedu parlamentu Výbor Národnej rady pre kultúru a médiá, pričom odporúčam, aby ho výbory, ktorým bol predmetný návrh pridelený, prerokovali v zmysle rozhodnutia predsedu Národnej rady č. 1174 z 13. júla 2001 v lehote do 11. októbra 2001 a gestorský výbor do 16. októbra 2001. Pán predsedajúci, skončil som a môžete otvoriť rozpravu k tomuto bodu programu.
Vaľová, Jana, poslankyňa NR SR (2013-01-31):
Ďakujem pekne. Ja by som povedala, že argumenty nepotrebujú brániť, nepotrebujú zákopy. Jednoducho sú to argumenty, ktoré buď sú správne, alebo nie sú. Pán kolega Hrnčiar, podobne ako ja si primátor a možno sme aj spolu veľakrát konzultovali ohľadom verejného obstarávania. A ja si myslím, že rovnako ZMOS, všetci starostovia, presne aj ty si to pomenoval, všetci starostovia, všetci primátori hovoria, že skutočne nemôžeme robiť výstavbu v mestách, nemôžeme čerpať európske fondy z toho dôvodu, že zákon o obstarávaní je zlý. A určite je zlý. A všetci potom volajú a čakajú, kedy sa konečne tento zákon zmení. Máme tento zákon na stole a možno niektorí teoreticky, ale tí, ktorí sme v praxi a ktorí ho prakticky používame, môžeme použiť príklady. Ja nepoužijem príklad možno s chlebíčkami alebo so šalátmi, ale použijem taký vážnejší príklad, kedy mesto Humenné obstarávalo obnovu verejného priestranstva, to znamená pokládku kameňom. A keď sme šli teda normálnym obstarávaním, pretože ja hovorím, že nemusí sa stále použiť elektronická aukcia, v tomto si myslím, že aj v tomto zákone pán minister správne toto predložil. Tieto firmy, ktoré majú viacej právnikov ako murárov, predložili takisto a dali na Úrad pre verejné obstarávanie pripomienku, že sme to mali robiť elektronicky. Úrad pre verejné obstarávanie dlho hľadal, alebo riešenie, a nakoniec našli rozhodnutie Európskeho súdu, že stavebné zákazky vôbec nie je potrebné robiť elektronicky, pretože je tam veľa, veľa položiek, ktoré sa elektronicky ani vysúťažiť nedajú. Čiže nemyslím si, že vždycky tá elektronická aukcia je najlepšia, ale ak ušetrí peniaze, tak myslím si, že je dobrá, a mestá a obce a všetci ju používame. A čo sa týka právnych služieb, no nesrandujte, pretože každý chce právnika, ktorému dôveruje. Každý chce právnika. Dneska sa právne kancelárie, každá sa zameriava na iný druh práva. Takže nemôžeme si vysúťažiť jedného právnika, ktorého budeme zamestnávať do nemoty. A potom tak tie právne spory v mestách a obciach vyzerajú všade. Ďakujem.
Kolesík, Andrej, poslanec NR SR (2015-11-11):
Pán predseda, pristúpme k hlasovaniu o pozmeňujúcich a doplňujúcich návrhoch zo spoločnej správy nasledovne, o bodoch 1 až 67 spoločne s odporúčaním gestorského výboru schváliť ich.
Vaľová, Jana, poslankyňa NR SR (2010-10-12):
Ďakujem pekne. Myslím si, že pán kolega veľmi dobré zhrnul, aké všetky riziká tento zákon predstavuje, a, samozrejme, ja by som ho ešte aj doplnila, že vlastne je tam to aj riziko tretieho piliera, kde skutočne poškodíme týmto zákonom 750-tisíc sporiteľov, pretože títo ľudia si môžu šetriť na dôchodky a stále si môžu uplatniť odpočet dane vo výške 12-tisíc korún. Ak toto skutočne skončí, tak zamestnávatelia prestanú týmto zamestnávateľom prispievať a 750-tisíc ľudí, ktorých si chcelo svoj dôchodok zlepšiť, sa bude musieť rozhodnúť, aby si tieto peniaze vybralo skôr, keďže im nebude prispievať zamestnávateľ a nebude to mať pre nich význam. A jednoducho tým pádom týchto ľudí nútime k tomu, že na dôchodok nebudú dobre zabezpečení. Mne tu vzniká taká otázka, prečo zvýhodňujeme druhý pilier pred tretím pilierom, tam otvárame tie nožnice a možnosti, tam nútime bez toho, aby si mladí ľudia mohli vybrať, musia vstúpiť do druhého piliera. A tam jednoducho preferujeme tento pilier a jednoducho hovoríme, že ľudia musia byť zodpovední a musia si sporiť na dôchodky. Ale ľudia sú zodpovední, 750-tisíc ľudí si vybralo sporenie v treťom pilieri. Ja za tým cítim, myslím si, záujem určitých skupín, ktoré vlastne sú v druhom pilieri a neváhajú jednoducho poškodiť 750-tisíc sporiteľov a možno tlačia od chrbta túto vládu, aby preferovala druhý pilier, a tým pádom tretí pilier skončí. Vážení, uvedomme si, že v tom treťom pilieri sú občania omnoho slobodnejší, v tom treťom pilieri sa môžu rozhodnúť, že či si búdu anuitu vlastne postupne vyberať, alebo si ju vyberú pred 55. rokom. Ale v tom druhom pilieri to tak nie je, to tak nie je. A preto sa zamýšľam na tým, prečo uprednostňujeme druhý pilier a ideme likvidovať tretí pilier. Aké skupiny, kto má na tomto záujem? Ak v obidvoch pilieroch si občania sporia na svoj dôchodok, aby ho mali v starobe lepší.
B. Bugár, podpredseda NR SR: (2002-07-02):
(Hlasovanie.) Prítomných 102 poslancov, za návrh 100, nehlasovali 2. Konštatujem, že sme postúpili návrh do tretieho čítania. Pristúpime k tretiemu čítaniu . Otváram rozpravu v rámci tretieho čítania a pýtam sa, či sa niekto hlási do rozpravy. Nie je to tak. Vyhlasujem rozpravu o návrhu v rámci tretieho čítania za skončenú. Pán poslanec, nech sa páči. J. Cuper, poslanec: Ďakujem, pán predsedajúci. Prosím, aby ste dali hlasovať o vládnom návrhu zákona, ktorý ste dostali ako tlač 1513, ktorým sa mení a dopĺňa zákon č. 311/1999 Z. z. o registri trestov v znení zákona č. 48/2002 Z. z. a o zmene a doplnení niektorých zákonov.
Truban, Michal, poslanec NR SR (2024-01-10):
Taktiež chcem poďakovať pani kolegyni Gažovičovej za veľmi kvalitný príspevok. Ja by som sa dotkol rovno toho, čo na začiatku rozprávala, ako tá vláda pri tejto novele uprednostňuje rýchlosť pred kvalitou. To je z môjho pohľadu všeobecne problém Slovenska nielen pri práve, ale takmer pri všetkom, že uprednostňujeme či kvantitu alebo rýchlosť pred kvalitou a potom to tu tak vyzerá. Ale ten dôvod, prečo uprednostňujú teraz rýchlosť pred kvalitou, je podľa mňa úplne jasný a ukazuje, ukazoval sa aj teraz v tej rozprave, keď si pozrieme ich komunikáciu alebo, či jednotlivých členov vlády v diskusiách, ale, alebo aj v tlačových správach, tak vidíme, že rozprávajú o tom, že špeciálna prokuratúra, že je to niečo výnimočné, že nikde takáto vec v Európe nie je. A tí, čo sledovali rozpravu posledných pár dní alebo hodín, tak sa dozvedeli, a ja patrím k nim aj s veľkým prekvapením, že vlastne to vôbec nie je pravda, že špeciálnych prokuratúr po celom, po celej Európe je množstvo rôznych, v rôznych krajinách. A toto keby bolo naozaj v štandardnom, keby sa ten zákon prijímal štandardným procesom, tak by sme sa to ihneď dozvedeli. A podobne je to aj s tými trestnými sadzbami, kde jedna z tých komunikácií je taká, že proste tu niečo štandardizujeme ako na úroveň Európskej únie a taktiež sa tu v rozprave alebo aj vďaka rôznym iným novinárom dozvedáme, že to tiež tak nie je, že v rôznych krajinách to majú úplne rôzne. A preto si myslím, že uprednostňujú jednoducho tú rýchlosť pred tou kvalitou, pretože naozaj im nejde o to, aby sa tu niečo spravilo poriadne a posunula sa niekam naša krajina, ale aby si vyriešili svoj vlastný problém a aj vďaka tejto rozprave to vychádza najavo. Ďakujem pekne.
Blanár, Juraj, podpredseda NR SR (2022-09-22):
Jedna faktická poznámka na vaše vystúpenie. Pán predseda výboru Viskupič, nech sa páči.
Hrnčiar, Andrej, doterajší podpredseda NR SR (2020-03-20):
Pán poslanec Ján Budaj.
Šeliga, Juraj, podpredseda NR SR (2020-12-03):
Nech sa páči.
Grendel, Gábor, podpredseda NR SR (2020-04-24):
V rozprave ďalej vystúpi pani poslankyňa Hatráková. Chcem upozorniť, že na rade sú teda poslední traja písomne prihlásení a potom bude výzva na prihlásenie sa ústne.
Figeľ, Ján, podpredseda NR SR (2015-02-11):
Poprosím pána poslanca Kadúca, keby sa mohol dostaviť do rokovacej sály, je spoločným spravodajcom, teda je spravodajcom pre rokovanie o návrhu zákona. (Pauza pre neprítomnosť spravodajcu.) Čakáme na vás, pane! Vážené panie poslankyne, páni poslanci, môžeme začať. Pokračujeme v popoludňajšom rokovaní desiateho dňa 46. schôdze Národnej rady Slovenskej republiky, a to prvým čítaním o návrhu poslankyne Národnej rady Slovenskej republiky Lucie Žitňanskej na vydanie zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov . Tento návrh zákona má pridelenú parlamentnú tlač 1370 a návrh na jeho prerokovanie do výborov je pod označením 1380. Teraz dávam slovo navrhovateľke pani poslankyni Lucii Žitňanskej, aby návrh uviedla.
Záhumenský, Marian, poslanec NR SR (2011-03-25):
Ďakujem. Pán kolega Muránsky, chcem oceniť tvoje vystúpenie, ako aj chcem mimoriadne oceniť tvoju odvahu povedať a použiť zdravý rozum pri argumentácii pri rušení tohto zákona. Veľa vládnych poslancov, ktorí vystúpili k problému tohto zákona, potvrdili potrebnosť tohto zákona a myslím si, že si veľmi presne pomenoval, prečo je potrebné, aby zákon zostal. A očakával som takisto, že ak sa bude rušiť, že sa bude nahrádzať novou normou, že čímsi lepším, vylepšeným. Lebo toto je proces, ktorý bude nekonečný. Sú tu skúsenosti zo zahraničia, dlhoročné skúsenosti zo zahraničia. Ja ti len chcem popriať, aby ti odvaha zostala, aby si mal trpezlivosť vysvetľovať kolegom z vládnej koalície, že nevyvážený vzťah, ktorý je medzi dodávateľom a odberateľom pri potravinách, je enormný a že samoregulácia nefunguje a akýkoľvek iný nástroj, ktorý nebude právne vymožiteľný, neprinesie žiadny efekt. Takže skláňam, dávam klobúk dole, myslím si, že pokiaľ by aj tí poslanci, ktorí hovoria, že je potrebné tento zákon zachovať minimálne do doby, kým nepríde nová, účinnejšia, lepšia norma, aby zostal v platnosti, aby takúto odvahu našli. Ďakujem.
Hrnčiar, Andrej, podpredseda NR SR (2017-12-12):
Pán poslanec Ivan.
Ďuriš Nicholsonová, Lucia, podpredsedníčka NR SR (2017-04-06):
V rozprave teraz vystúpi pán poslanec Muňko.
Přidal, Alojz, poslanec NR SR (2015-05-19):
Pán kolega Lipšic, ja som sa raz dopočul, že na jednej právnickej fakulte učia matematiku, a čudoval som prečo, ale už tomu začínam rozumieť, pretože tu sú poslanci, ktorí nemajú zvládnuté počty z tretej ľudovej. Nemajú zvládnuté delenie jednotkou, dvojkou a trojkou. Šesťdesiat deleno jedna je šesťdesiat, t. j. kandidát Maroš Žilinka má 60-krát väčšiu podporu opozície ako Karol Mitrík, kandidát Pavla Freša. Šesťdesiat deleno dva je tridsať, t. j. kandidát Maroš Žilinka má 30-krát väčšiu podporu ako Henrieta Crkoňová, kandidátka Mariána Kvasničku a Štefana Kuffu. Šesťdesiat deleno tri je dvadsať, t. j. kandidát Maroš Žilinka má 20-krát väčšiu podporu ako Crkoňová a Mitrík dokopy. Pani Crkoňová a Mitrík sú takí opoziční kandidáti, ako som ja sovietsky astronaut, kozmonaut. Jednoducho jediným opozičným kandidátom a tomu aj ten post patrí, pretože Robert Fico to povedal opakovane, že ten post patrí opozícii, je Maroš Žilinka.
Pčolinský, Peter, podpredseda NR SR (2022-12-06):
Pán poslanec, ostaňme pri Ďuri.
Puci, Róbert, poslanec NR SR (2017-02-14):
Zápisnica o výsledku tajného hlasovania o návrhu na voľbu kandidáta na člena disciplinárneho senátu, ktoré sa konalo 14. februára 2017, opakovaná voľba. Na tajné hlasovanie o návrhu na opakovanú voľbu kandidáta na člena disciplinárneho senátu bolo vydaných a poslanci si osobne prevzali 115 hlasovacích lístkov, teda na voľbe bolo prítomných 115 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na opakovanú voľbu kandidáta na člena disciplinárneho senátu všetci poslanci odovzdali hlasovacie lístky. Zo 115 odovzdaných hlasovacích lístkov bolo 8 neplatných. Zo 107 platných hlasovacích lístkov overovatelia zistili, že o návrhu na voľbu Ayše Pružinec Erenovej za kandidáta na člena disciplinárneho senátu hlasovalo za 74 poslancov, proti 22 poslancov, zdržalo sa hlasovania 11 poslancov. Na voľbu kandidáta na člena disciplinárneho senátu je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bola za kandidáta na člena disciplinárneho senátu zvolená Ayše Pružinec Erenová. Overovatelia poverujú svojho člena Róberta Puciho oznámiť výsledok hlasovania Národnej rade Slovenskej republiky.
P. Hrušovský, predseda NR SR: (2003-09-24):
(Hlasovanie.) Prítomných je 121 poslancov, za 96, proti 4, zdržalo sa 21. Návrh pani poslankyne Sabolovej sme schválili. Prosím o pokoj, páni poslanci!
Dostál, Ondrej, poslanec NR SR (2023-11-23):
246. Pán minister Kaliňák, keď už teda ste ma oslovili vo veci tých nelegálnych nahrávok, z ktorých sme citovali, teda pán poslanec Gašpar citoval, no ja by som poukázal na jeden drobný rozdiel. Pán poslanec Gašpar cituje z nejakých prepisov, o ktorých hovorí, že tu to mám v takých čiernych doskách a kto chcete, tak poďte, ja vám to ukážem a prečítate si to. To, čo som citoval ja, je, že som do Googlu zadal, že Gašpar, Kaliňák, vidlička a vyhodilo mi niekoľko článkov, kde sa, kde sa o tom písalo. Čiže je medzi tým rozdiel, ako sme sa my dvaja dostali, dostali k tým informáciám. A vidím teda, že tá príprava nebola spoločná iba v HLAS-e, ale HLAS si pripravoval spoločne so SMER-om nejaké podklady, lebo opäť tu zaznieva ten argument o tom, že však na čele SIS bol váš nominant, nominant vládnej koalície, a teda samozrejmé, že čo iné mohlo byť v tej správe SIS ako pravda. No moja odpoveď je – lož. Mohla tam byť lož a aj tam už bola. Na čele SIS nebol nominant vládnej koalície. Bol jednej, nominant jednej strany, strany SME RODINA, ktorá vo veciach týkajúcich sa spravodlivosti, trestného stíhania paktovala s opozíciou, so SMER-om, s HLAS-om, s fašistami. V názore na § 363 Trestného poriadku, v názore na činnosť generálneho prokurátora Maroša Žilinku, v spochybňovaní vyšetrovaní, v názore na vyšetrovateľov NAKA, však tam ste boli jedna ruka SMER a SME RODINA. Tam tie postoje boli na nerozoznanie.
Danko, Andrej, predseda NR SR (2016-09-13):
Pán poslanec Viskupič s faktickou poznámkou.
Zmajkovičová, Renáta, podpredsedníčka NR SR (2012-05-11):
Pán poslanec Vašečka, s reakciou, nech sa páči.
Hrnčiar, Andrej, podpredseda NR SR (2017-03-28):
Pán poslanec Krajniak.
Laurenčík, Milan, podpredseda NR SR (2022-02-23):
Na faktické poznámky bude reagovať pán poslanec Jozef Pročko, nech sa páči.
Vorobelová, Slavěna, poslankyňa NR SR (2022-12-06):
Ďakujem veľmi pekne. Dnes tu zaznela správa o činnosti prokuratúry, ale vám vadí jedine § 363, nič iné, len to, že sa nerozhoduje tak, ako si vy predstavujete, a tak, ako chcete. Bez znalosti, bez toho, aby ste poznali obsah spisu, bez znalosti dôkazov viete hneď vynášať súdy, kto je vinný, kto je nevinný, koho treba odsúdiť, obesiť, zlikvidovať. Opľúvate tu každého, kto s vami nesúhlasí, kto nesúhlasí s vašimi názormi. Všetci sme pre vás mafiáni, fašisti, ale vy nie ste v tomto, bohužiaľ, o nič lepší. Ďakujem pekne.
Vitteková, Anna, poslankyňa NR SR (2015-11-13):
Teraz budeme hlasovať o bode 2 pozmeňujúceho návrh pána poslanca Hlinu.
Zmajkovičová, Renáta, podpredsedníčka NR SR (2014-04-01):
Pán poslanec Mikloško.
Blanár, Juraj, podpredseda NR SR (2023-05-18):
Pán poslanec Pollák.
Glváč, Martin, podpredseda NR SR (2019-09-25):
S reakciou traja poslanci. Končím možnosť prihlásiť sa. Pán poslanec Marosz.
Hrnčiar, Andrej, podpredseda NR SR (2017-12-12):
Dávam slovo spravodajkyni, ktorú určil navrhovaný gestorský výbor pre sociálne veci, poslankyni Soni Gaborčákovej.
Sloboda, Radovan, poslanec NR SR (2021-05-11):
Na kolegu Suju, máme skúsenosť z Banskobystrického kraja, kedy za župana Kotlebu, a myslím, že vtedy tam sedel v zastupiteľstve aj, aj pán kolega Suja, sa uzatvoril dodatok k zmluve o takýchto službách, ktorý dneska je na súde. Takže bolo by, toto je dôkazom toho, že ide o to, že ako sú dodatky napísané a kto ich uzatvára. A práve preto by bolo dobré vyčistiť tieto procesy aj v novom zákone. Ďakujem.
Bugár, Béla, podpredseda NR SR (2019-06-19):
Vážené panie poslankyne, vážení páni poslanci, pokračujeme v prerušenom rokovaní, a to hlasovaním najprv v druhom čítaní o vládnom návrhu zákona, ktorým sa dopĺňa zákon č. 289/2008 Z. z. o používaní elektronickej registračnej pokladnice, tlač 1552. Pán poslanec Baláž ako spravodajca, nech sa páči, máte slovo. (Hlasovanie o vládnom návrhu zákona, ktorým sa dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov , tlač 1552.)
Bugár, Béla, podpredseda NR SR (2016-09-07):
Prezentujme sa a hlasujeme. (Hlasovanie.) Prítomných 142 poslancov, za 130, proti 2, 10 sa zdržali. Konštatujem, že návrh bol schválený. Teraz prosím znovu pána poslanca Ježíka, aby uviedol hlasovanie o návrhu uznesenia k Informácii o vydaných aproximačných nariadeniach vlády Slovenskej republiky v I. polroku 2016 a o zámere prijímania aproximačných nariadení vlády v II. polroku 2016 (tlač 161).
Mičovský, Ján, poslanec NR SR (2012-12-17):
Ďakujem, vážená pani podpredsedníčka, za slovo. Ďakujem aj pánovi poslancovi Záhumenskému. Pripomenul mi jedno stretnutie nedávne, kde si myslím, že nie je dôležité, že kto to bude riešiť, ale aby to bolo ozaj vyriešené bez nejakého ideologického nánosu. Bolo to stretnutie s farmármi, ktorí veľmi sa sťažovali na to, že nemôžu získať pôdu prednostne, respektíve rovnocenne s družstvami, a že sa teda cítia byť veľmi poškodení, že štátnu pôdu do prenájmu môžu dostať družstvá, a nie oni drobnejší farmári. Keď som sa spýtal, čo by na tej pôde pestovali a o čo im tam ide, tak že nie, že tomu nerozumejú, že oni nechcú na tej pôde pestovať, že oni ju teda potrebujú získať do prenájmu. A ja som sa vtedy dozvedel, že vlastne ide o to, že potrebujú tú pôdu získať do prenájmu kvôli tomu, aby ju mohli za štyridsať eur alebo päťdesiat za rok zmulčovať a z toho mohli dostať dotáciu 155 základnú plus ešte nejaké dodatkové dotácie, ktoré sú tu možné. Ja by som veľmi prosil a prihováral by som sa za to, aby bez ohľadu na to, z ktorej strany to príde, aby nebolo možné rozhodovať o pôde a o jej prenájme z pohľadu toho, že niekto by ju mal dostať kvôli tomu, aby mohol vyrobiť dotácie, ale myslím, že tak ste to aj mysleli vo svojom príhovore, že je tu potrebné nájsť účinný mechanizmus na to, aby pôdu dostával ten farmár bez ohľadu na veľkosť či malosť, ktorý dokáže reálne garantovať to, že tú pôdu nebude využívať na výrobu dotácií prostredníctvom mulčovania, ale na výrobu potravín, ktoré reálne táto krajina v rámci programu sebestačnosti potrebuje. Takže veľmi by som sa prihováral za to, aby táto časť vášho vystúpenia našla reálne rozpracovanie na ministerstve pôdohospodárstva v rámci dotačnej politiky. Ďakujem.
Jurinová, Erika, poslankyňa NR SR (2017-10-17):
Ďakujem pekne. Som zhodná v myšlienkach s tým, čo hovorila kolegyňa Gaborčáková. Jednoznačne mám pocit z tejto novely aj z upravenej novely a teda aj s tým, aké pozmeňováky ešte prídu, že pán minister a jeho úradníci sa snažili zahojiť poskytovateľov pobytových služieb. Chvalabohu, že aspoň im sa vyšlo čiastočne v ústrety. Len ma naozaj srdce bolí nad tým, že sa tvárime, že tie ambulantné služby, jak keby nepatrili do systému sociálnej pomoci našim občanom. Je mi ľúto z toho, že žiadne z požiadaviek, lebo minimum požiadaviek práve poskytovateľov ambulantných služieb, krízovej intervencie, včasnej intervencie boli prijaté ministerstvom. Takže mám taký pocit, akoby sa ministerstvo snažilo možno aj priniesť taký klin medzi jednotu, ktorú už spomínala aj pani Bašistová, medzi jednotu poskytovateľov sociálnych služieb ako takých. Rozdelila ich na poskytovateľov pobytových služieb a ambulantných služieb a toto je nebezpečná situácia. Naozaj treba rovnako pristupovať práve k obidvom druhom služieb. Obzvlášť, ak vieme, že Európska únia sama preferuje inklúziu ľudí, a teda aj náš štát by sa mal snažiť o to, aby bola preferovaná možno aj práve tá domáca starostlivosť, poskytovanie intervencie, krízovej intervencie a snaha o zaradenie ľudí do spoločnosti.
P. Hrušovský, podpredseda NR SR: (2002-07-03):
(Hlasovanie.) Prítomných 116, za 82, proti 1, zdržalo sa 28, nehlasovalo 5. Schválili sme návrh. M. Mesiarik, poslanec: Budeme hlasovať o pozmeňujúcich návrhoch pána poslanca Škodu, ktorý obsahuje tri body. Hlasujeme spoločne o všetkých troch bodoch. Dajte hlasovať.
Fecko, Martin, poslanec NR SR (2017-12-13):
Ďakujem pekne. Áno, Erika, bojovníčka za ľudské práva. Tiež myslím si, že neni tvoj boj márny, neboj sa, aj keď tu nebudeš, budeme pokračovať v tvojich šľapajach a budeme sa snažiť tie zákony, ktoré neprešli teraz, aby prešli naďalej. Hovorila si, že mnohí prisluhovači režimu ako keby si nechceli uvedomiť a pozrieť si do zrkadla, čo sa tu spôsobilo, že to nebolo o kameňoch, to nebolo o stromoch, to bolo o ľudských životoch, o ľudských tragédiách. Ja tiež som vnuk kulaka a tiež naša rodina dostávala po krku, keď bolo potrebné, takže viem, čo sa u nás v rodine rozprávalo. Myslím si, že každý, ako si povedala, ktorý zomrie z týchto ľudí, časť histórie odchádza. Preto aj ten Ústav pamäti národa, ktorý by mal tieto veci zaznamenávať, myslím si, že bude mať veľa podnetov, aby všetky tie, ja by som bol najradšej, keby všetkých tých pamätníkov sme mohli natočiť pre pamäť ďalších generácií, ktoré prídu po nás. Myslím si, že to si zaslúžia, pretože toto, čo už tu bolo, sa nesmie opakovať. Múdri sa učia na chybách druhých, hlúpi na vlastných. Chcem veriť, že slovenský národ neni hlúpy národ a že budeme sa vedieť vysporiadať s touto, s týmto biľagom, ktorý tu máme z histórie. Mladá generácia, žiaľ, hlavne tá, ktorá to nezažila, ťažko si vie predstaviť, že sme nemohli chodiť za hranicami, že sme mali problém ukázať sa v kostole a ďalšie veci. Takže musíme im to stále pripomínať a hovoriť, že takto už žiť nechceme. Erika, chcem aj za seba aj, myslím, že za našich troch, ktorí sme začínali v roku 2009 a ´10, ti poďakovať za všetku tvoju činnosť a držím ti palce na novom poste a nech ti Pán Boh pomáha. Ďakujem.
Krajniak, Milan, poslanec NR SR (2017-11-29):
Pán poslanec Štarchoň, ja ešte by som vás chcel doplniť o jeden uhol pohľadu na to, čo ste hovorili. Ja nerozumiem, pani ministerka spravodlivosti, že prečo chceme zase ľuďom komplikovať život? Iba preto, že nám EÚ povedala, že takúto normu musíme prijať? Tak ju prijmime čo najjednoduchšie, tak, aby to naozaj úplne normálnym ľuďom nekomplikovalo život. Prečo by nejaký drobný živnostník, keď náhodou niekomu pošle nevyžiadanú poštu, nejakú obchodnú ponuku alebo niečo, mal dostať pokutu státisíce eur? Prečo by rodičia nemohli rozhodnúť o tom, či ich dieťa bude na facebooku od 15 rokov, od 16 rokov alebo od 14 rokov? Veď my teraz ideme nútiť ľudí do vecí, ktoré proste nebudú rešpektovať, pretože ani nebudú vedieť, že sa to nesmie podľa tohto zákona. A zase je to len kvôli tomu, že si niekto v Bruseli niečo vymyslel, a my namiesto toho, aby sme si povedali, tak dobre, ale toto už je zjavná blbosť, nebudeme tým zaťažovať ľudí, tak ich do toho donútime takýmto zákonom? Veď to je úplne zbytočné. Čo si potom tí ľudia o nás pomyslia, keď vymýšľame jednu takúto blbosť za druhou, lepšie povedané, túto vymysleli v Bruseli a my mechanicky jak také ovečky povieme, jasné, bude to u nás platiť. Veď to naozaj nikomu nepomáha. Je tu niekto v tejto sále, kto si myslí, že tento zákon nejakému normálnemu človeku pomôže? On pomôže iba tomu štátnemu úradu, aby mohol pokutovať a šikanovať normálnych ľudí. Načo to robíme? Ja si myslím, že v tomto pléne by asi bola zhoda na to, že takýmito vecami sa nezaoberať, tak iba kvôli tomu, že Brusel dá nejakú normu, tak iba kvôli tomu teraz všetci pôjdeme povinne jesť? Mne sa to zdá byť nerozumné.
Brocka, Július, poslanec NR SR (2015-12-04):
Ďakujem pekne. Vážená pani podpredsedníčka, pán minister, dámy a páni, pán minister, ešte si stále myslíte po rozprave, ktorá tu bola v skrátenom konaní, ktorá tu bola k prvému čítaniu, že toto sú návrhy, účinné návrhy v boji proti terorizmu? Riešime, dámy a páni, volebnú kampaň SMER-u. Riešime volebnú kampaň SMER-u, a nie boj proti terorizmu. A ja si myslím, preto by sme mali návrhy – aj novelu ústavy, aj novelu Trestného zákona – rázne odmietnuť práve pre riziká, ktoré nám hrozia. Toto nie sú návrhy proti teroristom. Toto sú návrhy proti opozícii! Dámy a páni, to sú návrhy proti vám! To sú návrhy proti Alojzovi Hlinovi! Ak oni rozšírili terorizmus o politický extrémizmus, oni nazvú politickým extrémizmom, keď prvý z nich dostane rozbité vajce na mítingu, niekde na kampani SMER-u. Dámy a páni, to je o tomto! Mne tieto návrhy veľmi živo pripomínajú, mne tieto návrhy veľmi živo pripomínajú 90. roky za Mečiara, keď videli hrozbu všade! Vtedy bola vojna v Juhoslávii, neďaleko od nás, a prišli s návrhom na ochranu republiky. Ale to bol takisto návrh proti opozícii! Už chýba len to, aby vás niekoho na ulici zmlátili. Nájdu si na to ľudí. Prosím vás, toto sú návrhy nie proti terorizmu. Toto sú návrhy proti opozícii, to chcem zdôrazniť. Česi sú rovnako ohrození ako Slovensko. To znamená podľa premiéra jedného i druhého nijako. A oni žiadne takéto návrhy neprijímajú. Máme tu vládu jednej strany, to je najväčšie riziko, ktorá môže prísť o moc a ona si to veľmi dobre uvedomuje. Strana, ktorá neznesie žiadnu kontrolu! Zvolili si tu dvoch zo svojho stredu na Ústavný súd, aby sa kryli ešte aj vtedy, keď nebudú pri moci, vo vláde. Väčšie kompetencie tajným službám?! To snáď nemyslíte vážne! Po tých škandáloch, ktoré odtiaľ prenikli, veď to možno dozrela situácia do stavu, že tu treba odznovu vybudovať tie inštitúcie. A tvária sa, že zachraňujú Slovensko. Pre Slovensko nie sú hrozbou utečenci ani teroristi, ani Islamský štát, pre Slovensko je hrozbou vláda jednej strany – SMER a Robert Fico! Nič nepotrebujeme v našej legislatíve, aby sme účinne bojovali proti terorizmu. Nič! Dámy a páni, KDH vzniklo a zrodilo sa zo zápasu za slobodu. Naozaj, v 90. rokoch obrana slobody a demokracie bola pre nás svätá a vždy sme sa postavili na odpor tým ľuďom, ktorí tieto hodnoty chceli vám, nám zobrať. Preto nebudem ja hlasovať za zmeny ani ústavy, ani Trestného zákona tak, ako to navrhuje SMER. A vás, dámy a páni z opozície, k tomu tiež vyzývam. Ďakujem za vašu pozornosť. (Potlesk.)
S. Kahanec, poslanec: (2009-06-18):
Ďakujem.
Kamenický, Ladislav, poslanec NR SR (2012-11-30):
Ja by som chcel využiť svoj čas a by som chcel vstúpiť do tejto debaty. Pán poslanec Frešo, myslím si, že aj vy si uvedomujete, v akej situácii momentálne Európa sa nachádza. Prognóza Európskej komisie na budúci rok je recesia mínus 0,4 %. Firmy strácajú objednávky, nakoľko sme veľmi otvorenou ekonomikou, a vy viete veľmi dobre, že všetky európske krajiny dnes, nevynímajúc Slovensko, majú a možno aj budú mať problémy so zamestnanosťou. To je logické vyústenie toho, čo sa dnes deje. My sme prevzali tú zodpovednosť a snažíme sa robiť opatrenia, ktoré Európska únia chváli, a vy tu stále rozprávate, ako keby sme robili niečo zlé, a pritom z vonkajšieho prostredia počujeme samé chvály na to, čo sa tu deje. Povedzme si, glorifikujete rovnú daň, ktorá je skutočne z hľadiska tých investorov na určitej, možno piatej, šiestej, priečke tej dôležitosti. Dnes táto vláda sa sústredí skutočne na deficit, ktorý je úplne najzákladnejší nato, aby sme, ako ste hovorili o tej ekonomickej a politickej stabilite a o vôbec dôvere v Slovensko, aby sme túto dôveru udržali v tejto zlej situácii. Takže nezneužívajte to, že celá Európa sa tu borí s problémami. A mne je jasné, že vaša politika sa snaží ukázať na to, že všetkému sme na príčine my. Ale to tak nie je. A možnože aj ten stav v tej pravici, ja by som povedal, možno by bolo treba doniesť desať tých veľkých klincov, aby ste si zatĺkli do tej svojej rakvy. Ďakujem pekne.
F. Mikloško, poslanec: (2007-03-27):
A druhá vec. Verím, že ako predseda zahraničného výboru vládnej koalície, ktorá patrí do NATO, do zoskupenia NATO, bude rovnako vehementne odsudzovať otvorenie vzdušného priestoru aj pred politikmi NATO a budete hovoriť, že to bola destabilizácia západného Balkánu. Verím, že budete mať túto istú odvahu, nie teraz, keď tu prebieha vnútropolitický zápas, ale potom, keď budete musieť ten postoj obhajovať na medzinárodnom poli pred politikmi NATO. (Potlesk.)